*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*95. számú előterjesztés*

Bátaszék Város Önkormányzata Képviselő-testületének 2018. április 25-én,

16,00 órakor megtartandó ülésére

*Tájékoztató a bátaszéki székhelyű társulások 2017. évi költségvetésének zárszámadásáról*

|  |
| --- |
| **Előterjesztő:** Mórocz Zoltán pénzügyi irodavezető    **Készítette:** Mórocz Zoltán pénzügyi irodavezető  Bucherné Berg Tímea pénzügyi ügyintéző  Bosnyák Erika pénzügyi ügyintéző  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  PG Bizottság: 2018. 04. 24.  Szociális Bizottság: 2018. 04. 24.  KOIS Bizottság: 2018. 04. 23. |

**Tisztelt Képviselő-testület!**

Az elfogadott *társulási megállapodás IV. fejezet 4/c.) pontja* értelmében a Társulási Tanács kizárólagos hatáskörébe tartozik a társulás zárszámadásának elfogadása. Ugyanakkor kimondja azt is, hogy e tekintetben valamennyi települési önkormányzat képviselő-testületének jóváhagyó határozatára van szükség.

1. **a Bátaszék és Környéke Egészségügyi, Szociális és Gyermekjóléti Intézmény–fenntartó Társulás**

### Társulási feladatellátás általános értékelése

**Gondozási Központ**

A Gondozási Központ működési köre a tavalyi évben kiterjedt a család- és gyermekjóléti szolgáltatás esetében Bátaszék város, Alsónána, Alsónyék, Báta és Sárpilis községek, a házi segítségnyújtás, a jelzőrendszeres házi segítségnyújtás esetében Bátaszék város, Alsónána, Alsónyék, Báta, Pörböly, Sárpilis és Várdomb községek, az étkeztetés esetében Bátaszék város, a nappali ellátás esetében Bátaszék város, Alsónyék, Alsónána, Pörböly, Sárpilis, Várdomb községek, a védőnői szolgáltatás esetében Bátaszék város, valamint Alsónyék és Pörböly községek közigazgatási területére, míg a központi háziorvosi ügyelet esetében Bátaszék város, Alsónána, Alsónyék, Báta, Mórágy, Pörböly és Várdomb községek közigazgatási területére.

***Tárgyi feltételek***

A Gondozási Központban három különálló épületben történik a szakmai munkavégzés.

A székhely épületben a Család- és Gyermekjóléti Szolgálat, Jelzőrendszeres házi segítségnyújtás, a telephelyeken a Védőnői Szolgálat, Nappali ellátás, Étkeztetés, Házi segítségnyújtás feladatellátása történik.

Valamennyi épület akadálymentes.

A nappali ellátás épületét kivéve, az intézmény technikailag megfelelően felszerelt. A jó eszközellátottságunk a céltudatos, előrelátó gazdálkodásnak köszönhető. Fontos cél, a tárgyi feltételek színvonalának megőrzése, az elavult technikai eszközök folyamatos cseréje.

Minden munkavállaló számítógéppel és internet eléréssel rendelkezik. A nyomtatási, telefonálási, faxolási lehetőség mindenki számára biztosított.

A társult településekre történő kijárás, intézményi kerékpárral vagy a munkavállaló saját gépjárművével történik.

Az útiköltséget intézményünk megtéríti a dolgozó részére.

Helyben a családokhoz történő kijáráshoz, szolgálati kerékpár áll a munkavállalók rendelkezésére, akiknek a jogszabályi előírásoknak megfelelően, munkaruhát és védőruhát is biztosítunk.

A nappali ellátás épületének felújítása sürgető feladat. A hatékonyabb energia felhasználás érdekében, szükség lenne a nyílászárók cseréjére. A padozat rossz, valamint elhasznált állapota miatt, balesetveszélyessé válik. A bútorzat elavult, elrongálódott. Az udvari részen található irodaépületben, a villamos energia hálózat elöregedett, ezért nem bírja el, ha több elektromos berendezést egyszerre indítnak el. (számítógépek, vasaló, mosógép)

***Család- és Gyermekjóléti Szolgálat személyi feltételei***

A tavalyi évben a család- és gyermekjóléti szolgáltatás feladatait három családsegítő látta el, heti 40 órában. Zoltánné Szabó Viktória szeptember 01-én tért vissza GYED-ről. Fügedi Anita GYES-ről érkezett vissza, ténylegesen 2018.01.02-től állt munkába.

Az adminisztrációs feladatokat egy fő adminisztrátor végezte, heti 20 órában. Valamennyi munkavállaló a jogszabályban előírt szakképesítéssel rendelkezik.

***Család- és Gyermekjóléti Szolgálat szakmai feladatai***

A szakmai munkában a családsegítés feladatait továbbra is a szociális igazgatásról és szociális ellátásokról szóló 1993. évi III. törvény, míg a gyermekjóléti szolgálat és központ feladatait a gyermekek védelméről és a gyámügyi igazgatásról szóló 1997. évi XXXI. törvény tartalmazza.

A Szolgálat feladata a település területén élő szociális és mentálhigiénés problémák miatt veszélyeztetett, illetve krízishelyzetbe került személyek és családok életvezetési képességének megőrzése, az ilyen helyzethez vezető okok megelőzése, a krízishelyzet megszüntetésének elősegítése, valamint a gyermekek testi, lelki egészségének, családban történő nevelkedésének elősegítése.

Az ellátást a településen élők ingyenesen vehetik igénybe.

A Szolgálatnál a tavalyi évben összesen 575 ügyfél fordult meg. Ebből 215 fővel dolgoztunk együttműködési megállapodás alapján, 360 ügyféllel egyszeri segítségnyújtás formájában foglalkoztunk.

***A szolgálatnál 2017-ben megjelentek száma***

|  |  |  |
| --- | --- | --- |
| **Település** | **együttműködési megállapodás alapján**  **gondozottak száma** | **egyszeri segítés keretében és tanácsadottként megjelentek száma** |
| **Bátaszék** | 115 | 276 |
| **Alsónyék** | 16 | 26 |
| **Alsónána** | 9 | 8 |
| **Báta** | 47 | 40 |
| **Sárpilis** | 28 | 10 |

A mindennapi munkánk során tapasztaljuk, hogy egyre több család kerül válsághelyzetbe a munkahely elvesztése, és az egyre súlyosbodó anyagi problémák miatt. Emiatt a párkapcsolatban, házastársi viszonyban élő gyermekes családok több esetben igen nagy bizonytalanságban élik mindennapi életüket. Továbbra is magas a gyermekneveléssel kapcsolatos problémák száma, amelyek leginkább a kamaszkorban jelentkeznek.

Munkánk során egyaránt előfordult felvilágosítás, tanácsadás, ügyintézés, lelki-mentális esetkezelés, családi-párkapcsolati problémák kezelésében történő segítségnyújtás, gyermeknevelési nehézségek megoldásában való közreműködés, életviteli problémák rendezésében történő segítségnyújtás, vagy hosszú távú együttműködésben megvalósuló segítő folyamat, (szociális segítő munka) a probléma mélységétől függően.

Bátaszéken a 2017-es évtől három esetmenedzser látta el a hatósági eljárásokhoz szükséges feladatokat. Az esetmenedzserek csütörtöki napokon keresték fel a településen élő, gondozott családokat.

Kiemelkedően fontos a terepmunka, ezt a családlátogatások száma mutatja, mely a tavalyi év folyamán 393 alkalom volt.

***Prevenciós tevékenységek***

- 2017. június közepétől, augusztus végéig nyári játszóházat működtettünk. A programok között volt kézműves foglalkozás, sportvetélkedő, habparti, lovaglás, uszodalátogatás, szabadban főzés, valamint több alkalommal szerveztünk kirándulásokat.

- Karácsonykor játékokat, édességet és tartós élelmiszert gyűjtöttünk, melyeket szétosztottunk a rászoruló családoknak és gyermekeknek. 140 gyermeknek és 139 családnak tudtuk szebbé és könnyebbé tenni a Karácsonyi ünnepet.

- Több alkalommal tartottunk nagyszabású ruhabörzét, valamint bútorfelajánlásokat juttattunk el a nehéz helyzetben lévő családoknak.

***Jelzőrendszeres házi segítségnyújtás***

A jelzőrendszeres házi segítségnyújtás keretein belül biztosítjuk, az ellátott személyek segélyhívása esetén, az ügyeletes gondozó helyszínen történő haladéktalan megjelenését, (a hívástól számított 30 percen belül) a segélyhívás okául szolgáló probléma megoldása érdekében szükséges azonnali intézkedések megtételét, szükség esetén további, az egészségügyi és szociális alap- és szakellátás körébe tartozó ellátás kezdeményezését. Azonnali intézkedés okául szolgáló probléma alatt, különböző krízis helyzeteket értünk, elsősorban balesetet, pszichés és szomatikus problémákat, és egyéb veszélyhelyzetek elhárítását-megelőzését. Az intézkedés, a közvetlen vészhelyzet elhárításán felül, krízishelyzetből származó olyan tevékenységek körét is magában foglalja, amelyek, a gondozott megszokott életvitelének fenntartását szolgálják.

2017.12.31-én 57 készülékkel működött a rendszer. A központ a Szivárvány Idősek Otthonában kapott helyet. A feladatot ügyeleti rendszerben, 3 fő bátaszéki gondozó, illetve 1 fő nyugdíjas kolléga látja el, heti váltásban.

***A 2017. évi segélyhívási összesítő***

|  |  |  |  |  |
| --- | --- | --- | --- | --- |
| **település neve** | **ellátásban részesülők száma** | **kihelyezett készülékek száma** | **segítségnyújtást igénylő riasztások száma** | **téves riasztások** |
| **Bátaszék** | **74** | **57** | **98** | **46** |

***Étkeztetés***

Az étkeztetés keretén belül napi egyszeri meleg ételt biztosítunk azoknak a szociálisan rászorulóknak, akik koruk, egészségi állapotuk miatt, önmaguknak, illetve önmaguk és eltartottjaik részére tartósan vagy átmeneti jelleggel nem képesek ezt biztosítani.

Az ellátás megszervezésével lehetővé válik, hogy a településen élő rászorult személyek munkanapokon,- naponta egyszer a megfelelő mennyiségű, minőségű meleg ételhez jussanak.

*Az étkeztetés biztosítása:*

*Házhoz szállítással* - Városunkban gépjárművel történik az étel házhoz szállítása.

*Elvitellel*

* az igénybe vevő viszi el az ételt,
* az igénybe vevő által megbízott személy viszi el az ételt.
* *Helyben étkezés*

Az ételt 11:15 – 11:45 óra között szállítják intézményünkbe, ahol a melegítő konyhában történik a helyben étkezők számára az étel adagolása. Az étel szállítását, szerződés alapján egy vállalkozó végzi. Az étkeztetés 11:30-12:30 óra között zajlik.

Az éthordók megtöltéséről 2015. december 01-től a főzőhely gondoskodik. Így a mennyiségi kifogásra vonatkozó panaszok nagy részét sikerült kiküszöbölnünk. A megtöltött éthordókat a nappali intézménybe szállítják 11:45-ig, ahol az elvitellel étkezők hozzájuthatnak ebédjükhöz és egy időben megkezdődik az ebédek lakásra történő kiszállítása.

Az elmúlt évben díjemelkedés történt a szolgáltatásban. A korábbi 530 Ft-ról 615 Ft-ra változott az ebéd díja, ami még így is kevesebbe kerül, mint a piaci szolgáltatóknál.

A tavalyi évben az étkeztetés szolgáltatását 126 fő vette igénybe. Az éves átlagot tekintve naponta 104 főnek biztosítottunk ebédet, ebből átlagosan 75 főnek szállítottuk naponta házhoz az ételt.

***2017-ben az étkeztetést igénybe vevők száma***

|  |  |  |  |  |  |
| --- | --- | --- | --- | --- | --- |
| **Hónapok** | **Napok sz.** | **Klub étkezők** | **Elvitel** | **Szállítás** | **összesen** |
| 1 | 22 | 238 | 218 | 1781 | 2237 |
| 2 | 20 | 169 | 194 | 1899 | 2262 |
| 3 | 22 | 241 | 207 | 1832 | 2280 |
| 4 | 18 | 213 | 147 | 1640 | 2000 |
| 5 | 22 | 231 | 193 | 1951 | 2375 |
| 6 | 22 | 205 | 178 | 1834 | 2217 |
| 7 | 21 | 196 | 166 | 1849 | 2211 |
| 8 | 23 | 213 | 178 | 2025 | 2416 |
| 9 | 22 | 225 | 152 | 1684 | 2061 |
| 10 | 21 | 242 | 156 | 1721 | 2119 |
| 11 | 21 | 219 | 159 | 1793 | 2171 |
| 12 | 21 | 170 | 122 | 1359 | 1651 |
| **összesen** | **251** | **2562** | **2070** | **21368** | **26000** |

Az étkeztetés feladatait 1 fő szociális segítővel látjuk el, illetve a közmunka program kereteiben 1 fő közfoglalkoztatott segítette munkánkat a kiszállítás során.

Díjhátralék három ellátott esetében keletkezett a 2017. évben. Két fő hosszú távú kórházi tartózkodás miatt nem rendezte időben a térítési díjat, míg egyikük nehéz szociális helyzetére hivatkozva maradt el a befizetéssel. Mindhármuk esetében felvettük a kapcsolatot a családjaikkal, illetve a Család- és Gyermekjóléti Szolgálattal. A segítségnek köszönhetően, januárban rendezésre kerültek az elmaradások.

***Házi segítségnyújtás***

A házi segítségnyújtást igénybe vevők száma a 2017.12.31-én 89 fő volt.

Bátaszék: 32 fő, Báta: 16 fő, Alsónyék: 8 fő, Sárpilis: 6 fő, Pörböly: 9 fő, Várdomb: 18 fő. Alsónánán a tavalyi évben nem volt igénybe vevő.

Bátaszéken a házi segítségnyújtást 3 gondozó látja el. Sárpilisen 1 fő (napi 6 órában), Bátán 2 fő (1 fő teljes munkaidőben, 1 fő napi 4 órában), Várdombon 2 fő (1 fő teljes munkaidőben, 1 fő napi 4 órában), Alsónyéken és Pörbölyön 1-1 fő (napi 4-4 órában) végzi a gondozási tevékenységet.

A gondozók feladatai közé tartozik, a személyi gondozás körébe sorolható tevékenységek (pl: fürdetés, öltöztetés, gyógyszerelés), valamint a szociális segítéshez sorolt háztartási, illetve háztartáspótló segítségnyújtás (vásárlás, takarítás, mosás, gyógyszeríratás).

A tavalyi évben a munkavállalók szabadsága, illetve betegsége esetén, külső helyettes behívására volt szükség ahhoz, hogy a szakmai munkát megfelelően el tudjuk látni. A házi segítségnyújtásban egyre több az olyan egyedülálló, magas gondozási szükségletű ellátott, akikhez naponta 2-3 alkalommal megyünk ki, teljes ellátásra szorulnak napközben és esetenként több szolgáltatást is igénybe vesznek egyidejűleg.

Kreditpontot biztosító képzésen a szakképzett gondozók közül 2 fő vett részt.”Egyéni gondozási-ápolási tervek készítésének gyakorlati megvalósulása az idősellátásban” című képzés online formában valósult meg.

***Nappali ellátás***

A nappali ellátásban a megállapodással rendelkező igénybe vevők száma 2017.12.31-én 49 fő volt, naponta átlagosan 30 fő vette igénybe az ellátást. Rendszeres szállítást 12 fő vesz igénybe mozgáskorlátozottsága miatt.

|  |  |  |  |
| --- | --- | --- | --- |
| **nappali ellátásban megállapodással rendelkezők száma** | **2015. év/fő** | **2016. év/fő** | **2017. év/fő** |
| nő | 35 | 39 | 41 |
| férfi | 8 | 9 | 8 |
| **összesen:** | **43** | **48** | **49** |

A feladatellátás 1 fő vezető gondozóval és 1 fő szociális gondozóval történik.

Az intézményi szolgáltatások a következők: napi egyszeri meleg étel biztosítása, szükség szerinti egészségügyi ellátás, mindennemű ügyintézés segítése, szabadidős programok szervezése, pszichés gondozás, fizikai ellátás: mosás, ruhajavítás, személyi higiénia biztosítása, családi kapcsolatok ápolása.

A tavalyi évben sok színes program várta a nappali intézmény tagjait.

***Nappali ellátás 2017. évi program naptára***

|  |  |  |
| --- | --- | --- |
| **Hónap** | **Program** | **Vendég** |
| **Január** | Önelfogadás és mások elfogadása | Simon Judit gyógypedagógus, individuál pszichológus |
| **Február** | Mesterségem címere: Konduktor, új fájdalomcsillapítási technika bemutatása - Tape | Dózsa Attiláné |
| **Március** | Időskori bőrbetegségek - anyajegyszűrés | Dr Ligeti Judit |
| **Április** | Föld Napja  Rajzpályázat „Mesebeli madarak”  Görcs Péter művészettörténeti előadása  Csatlakozás a MME Madárbarát Munkahely programjához | 100 db pályamű érkezett az iskolából Bátki Erika koordinálásával  Görcs Péter |
| **Május** | Tűvel-Tollal textilkiállítás | Rell Kata  Czebe Jánosné Kajtor Margit  Áment Otto  Víghné székely Rozália |
| **Június** | Posta  Kiállítás és tájékoztatás a Posta szolgáltatásairól | Heimné Emmert Zsuzsanna |
| **Július** | Közlekedésbiztonsági előadás időseknek | Rendőrség- Albrecht László |
| **Augusztus** | Nyárbúcsúztató kerti mulatság  Pogácsa sütő verseny | Topánka Mihály |
| **Szeptember** | Bon-bon készítés | Papdiné Erika |
| **Október** | Könyvbemutató | Czebe Jánosné Kajtor Margit |
| **November** | Selyemfestés és kézműves baba kiállítás, székely mesemondó közreműködésével | Vassné Ill Teréz  Szabóné Kis Ági |
| **December** | Karácsonyi vásár helyi termelőkkel  Karácsonyi ünnepség, | 27 idős részére ajándékcsomag átadása, Katolikus Karitásszal együttműködve 30 süticsomag eljuttatása idősekhez |

A heti terv, minden napra hasznos elfoglaltságot kínált a tagoknak.

***A nappali ellátás heti programterve***

|  |  |  |  |
| --- | --- | --- | --- |
| **Napok** | **Program** | **Időpont** | **Program vezetője** |
| **hétfő** | Ülőtorna | 900-1000 | Kis Eszter |
| **kedd** | Felolvasás | 1000-1100 | Sági Lajosné Ica |
| **szerda** | Kártya-parti | 900-1000 | Lengyel Jenő |
| **csütörtök** | Havi program | Minden hó 4. csütörtök 900-1100 | Vendég előadók |
| **péntek** | Katolikus hittan | 900-1000 | Jagicza Józsefné |

***Védőnői Szolgálat***

A védőnői szolgálat az egészségügyi alapszolgáltatás részeként, a családok egészségének megőrzésére, segítségére irányuló preventív tevékenység, valamint a betegség kialakulásának, az egészségromlásnak a megelőzése érdekében végzett egészségnevelés.

Bátaszéken négy vegyes körzetben történik a feladat ellátása.

A védőnő által ellátott feladatok:

* Körzethez tartozó nevelési-oktatási intézményekbe járó gyermekek gondozása
* Nővédelem
* Védőnői méhnyakszűrés végzése
* Várandós anyák gondozása
* Gyermekágyas anyák gondozása
* 0-6 éves korú gyermekek gondozása
* Oktatási intézménybe nem járó tanköteles korú gyermekek gondozása

A védőnők 2017-ben 359 családdal álltak kapcsolatban: 100 kismamát és 391 gyermeket gondoztak.

2017-ben Bátaszéken 83 fő, Alsónyéken 10 fő, Pörbölyön 7 fő várandós anya állt gondozás alatt.

Bátaszéken 319, Alsónyéken 41 és Pörbölyön 31 fő 0-6 éves gyermek állt gondozás alatt.

A 2016/2017-es tanévben a Védőnői Szolgálat Bátaszéken az általános iskolában 515 gyermeket, a gimnáziumban 211 gyermeket, Pörbölyön 30 gyermeket gondozott.

A képesítést sikeresen megszerzett védőnők, a tavalyi évben 9 főnél végezték el a méhnyakszűrő vizsgálatot.

***Központi háziorvosi ügyelet***

A központi háziorvosi ügyeletben hét orvos és nyolc asszisztens látja el a feladatokat. Az ügyelet ellátása a Gondozásai Központ vezetője által készített ügyeleti rend szerint történik. Minden hónap 5-ig eleget tettünk jelentési kötelezettségeinknek.

Egész éven át biztosított volt az intézmény folyamatos feladatellátása, és működése. A szakmai színvonal megőrzéséhez és tovább fejlesztéséhez a dolgozók szakmai továbbképzéseken, konferenciákon, szakmai műhelyeken vettek részt.

Az intézmény minden épületén állagmegóvás céljából, kisebb munkálatokat, karbantartásokat végeztünk.

A Gondozási Központnál a tavalyi évben történt beruházások:

* orvosi ügyelet: Sürgősségi táska, EKG vásárlása – nettó 498 345 Ft
* nappali ellátás: klíma vásárlás – nettó 200 000 Ft
* A nappali ellátásban porszívót, telefonkészülékeket, vérnyomásmérőt vásároltunk, nettó 55 000 forint értékben.
* A védőnői szolgálatnál székeket, fogápolási modellt, mérőrudat, látásvizsgáló készüléket, vérnyomásmérőt vásároltunk, nettó 180 000 forint összegben.
* A jelzőrendszeres házi segítségnyújtásban jelzőkészülékek és mobiltelefon vásárlása történt, nettó 171 000 forint értékben.
* A család- és gyermekjóléti szolgálatnál székeket, szőnyeget vásároltunk nettó 118 000 forintért.
* A házi segítségnyújtásban, Bátaszéken és a társult településeken kerékpárokat és mosógépet vásároltunk, nettó 185 746 forint értékben.
* A szociális étkeztetésben, ételszállító ládákat, kávéfőzőt vásároltunk, nettó 35 000 forintért.

### Társulási bevételek alakulása

# Bevételek

Éves szinten a bevételi előirányzat 149 051 e Ft, míg a teljesítés 158 815 e Ft volt.

Ez 99,3 %-os teljesülést jelent.

# Működési bevételek

Az Társulás működési bevételei 158 815 e Ft-ban realizálódtak (99,3 %).

Mód. előirányzat Telj.

159 936 e Ft 158 815 e Ft

1. Az intézményi működési bevételek területén 21 373 e Ft bevételt realizáltunk, 96,0%), amely növekedést mutat az előirányzathoz képest. Az ellátási díjaknál, illetve az ÁFA visszatérüléseknél tapasztalható növekedés a tervezett adatokhoz képest.
2. A Társulás legnagyobb bevételi forrását az állami támogatások és kiegészítések teszik ki 39 404 e Ft. Az állami támogatásokat Bátaszék Város Önkormányzata igényli és átadott pénzként kerül a társulás, illetve a Gondozási Központ számlájára. A társulást fenntartó önkormányzatok 53 958 e Ft összeggel járultak hozzá a működéshez.
3. Az OEP szerződés alapján az orvosi ügyeletre, illetve a védőnői feladatokra 34 449 e Ft összeget utalt a társulás számára.
4. Az előző évi költségvetési maradvány 4 007 e Ft összegben került felhasználásra.

# Finanszírozási bevételek

Finanszírozási bevételt nem realizáltunk az elmúlt évben

##### Társulási Kiadások alakulása

# Kiadások

Terv Telj. Telj. %

159 936 e Ft 152 584 e Ft 95,4 %

A kiadások és bevételek teljesítési adatait figyelembe véve megállapítható, hogy a bevételeknél 1 121 e Ft eltérés van a tervezett adatokhoz képest, míg a kiadásoknál 7 352 e Ft összegben költöttünk kevesebbet az előirányzatok adta lehetőségnél. A bevételek és kiadások különbözete 6 231 e Ft.

* A legnagyobb kiadási tétel, a személyi juttatások tényszáma 43 e Ft-tal elmarad a módosított előirányzattól, ami 99,9 %- os teljesülést jelent. 64 203 e Ft lett kifizetve az alkalmazottaknak és egyéb magánszemélyeknek ezen a jogcímen.
* A TB és a munkaadói járulék kiadásai a bér vonzataként szintén a tervezettek szerint realizálódtak. Összesen 14 106 e Ft (97 %) járulékot fizetett a Társulás az államkasszába.
* Dologi kiadások területén 66 057 e Ft teljesülés tapasztalható a módosított előirányzatban szereplő 72 626 e Ft összeggel szemben. Tehát a felhasználás elmarad a tervezett lehetőségektől 91,0% (6 569 e Ft különbözet).
* A beruházási kiadások 1 950 e Ft (100 %-os) teljesülést mutatnak, részletek a **3. számú mellékletben**.

###### A költségvetési maradványok változásának tartalma és okai

|  |  |  |
| --- | --- | --- |
| 07/A - Maradványkimutatás | | |
| # | Megnevezés | Összeg |
| 1 | 2 | 3 |
| 01 | 01 Alaptevékenység költségvetési bevételei | 154 808 196 |
| 02 | 02 Alaptevékenység költségvetési kiadásai | 152 584 642 |
| **03** | **I Alaptevékenység költségvetési egyenlege (=01-02)** | **2 223 554** |
| 04 | 03 Alaptevékenység finanszírozási bevételei | 93 234 963 |
| 05 | 04 Alaptevékenység finanszírozási kiadásai | 89 227 112 |
| **06** | **II Alaptevékenység finanszírozási egyenlege (=03-04)** | **4 007 851** |
| **07** | **A) Alaptevékenység maradványa (=±I±II)** | **6 231 405** |
| **15** | **C) Összes maradvány (=A+B)** | **6 231 405** |
| **17** | **E) Alaptevékenység szabad maradványa (=A-D)** | **6 231 405** |

Az ESZGY társulás költségvetési maradványa 5 738 e Ft, míg a Gondozási Központnál 493 e Ft, így összesen 6 231 e Ft maradvánnyal zártuk a 2017. évet.

###### Vagyoni helyzet alakulása

A vagyoni helyzet alakulását az mellékletben szereplő mérleg mutatja be.

A mérleg főösszeg 6 264 e Ft e Ft -ról 7 610 e Ft-ra, 1 346 e Ft-tal növekedett a 2017. év végén az előző évi adathoz képest. Ennek az eszköz oldalon az alapvető oka, hogy a tárgyi eszközök értéke 152 e Ft értékben, a forgóeszközök közül a követelések mérlegértéke 784 e Ft-tal csökkent, míg a pénzeszköz állománya 2 468 e Ft-tal növekedett. A forrás oldalon a saját tőke 762 e Ft növekedése, valamint a kötelezettségek 625 e Ft értékben növekedtek az előző évhez képest.

Megállapítható, hogy a Társulás kötelező feladatait ellátta, intézményeinek működtetése megfelelő szinten megvalósult, hangsúlyt fektetett a szociálisan rászorulók megsegítésére, áldozott minimális mértékben fejlesztésekre is fordított, és ami nagyon fontos megőrizte fizetőképességét.

Úgy ítélem meg, hogy 2017. évben felelősségteljes gazdálkodás mellett, állami segítséggel tisztes eredményeket tudtunk elérni.

A 2017. évi zárszámadást ajánlom elfogadásra.

1. **számú H a t á r o z a t i j a v a s l a t :**

**Bátaszék és Környéke Társulásainak Egészségügyi, Szociális és Gyermekjóléti Intézmény–fenntartó Társulás 2017. évi zárszámadásának véleményezése**

Bátaszék Város Önkormányzatának Képviselő-testülete a Bátaszék és Környéke Egészségügyi, Szociális és Gyermekjóléti Intézmény–fenntartó Társulás 2017. évi zárszámadását

1. **158 815-e Ft bevétellel,**
2. **152 584 e- Ft kiadással és**
3. **6 231 e- Ft költségvetési pénzmaradvánnyal**

javasolja elfogadásra a Társulási Tanácsnak.

*Határidő:* 2018. május 5.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* TT elnöke

Bátaszéki KÖH pénzügyi iroda

# Bátaszéki Mikrotérségi Óvoda és Bölcsőde Intézmény Fenntartó Társulás

### Társulási feladatellátás általános értékelése

Az óvodai és bölcsődei nevelő munka szervezésének szabályait az 1992. évi XXXIII. tv. a közalkalmazottak jogállásáról, a 2011. évi CXC. tv. a nemzeti köznevelésről, az 1997. évi XXXI. tv. a gyermekek védelméről és a gyámügyi igazgatásról, valamint az e törvényekhez kapcsolódó kormány és miniszteri rendeletek szabályozzák, és egyben meghatározzák a jövő nevelési irányát.

A Bátaszéki Mikrotérségi Óvoda és Bölcsőde többcélú intézmény (köznevelési, szociális) három óvodából, egy bölcsődéből és konyhából tevődik össze. Önállóan működő költségvetési szerv.

Az intézmény fenntartási és működési költségeit a naptári évre összeállított költségvetés irányozza elő, amelyet a Bátaszéki Mikrotérségi Óvoda és Bölcsőde Intézményfenntartó Társulása hagy jóvá.

# Bátaszéki Mikrotérségi Óvoda, Bölcsőde és Konyha

Az óvodai és bölcsődei nevelő munka szervezésének szabályait az 1992. évi XXXIII. tv. a közalkalmazottak jogállásáról, a 2011. évi CXC. tv. a nemzeti köznevelésről, az 1997. évi XXXI. tv. a gyermekek védelméről és a gyámügyi igazgatásról, valamint az e törvényekhez kapcsolódó kormány és miniszteri rendeletek szabályozzák, és egyben meghatározzák a jövő nevelési irányát.

A Bátaszéki Mikrotérségi Óvoda, Bölcsőde és Konyha többcélú intézmény (köznevelési, szociális) három óvodából, egy bölcsődéből és konyhából tevődik össze. Önállóan működő költségvetési szerv.

Az intézmény fenntartási és működési költségeit a naptári évre összeállított költségvetés irányozza elő, amelyet a Bátaszéki Mikrotérségi Óvoda és Bölcsőde Intézményfenntartó Társulása hagy jóvá.

1. **Épületfeltételek, kihasználtság (felújítás)**

Az intézmény három óvodai feladat ellátási helyen, egy bölcsődei épületben közvetlen összeköttetéssel, a székhely óvodával és egy konyhai egységgel működik, amely az általános iskola épületében üzemel.

**Óvodák**

Bátaszéken 9 csoportban, Alsónyéken és Pörbölyön 1-1 csoportban kerültek a gyerekek elhelyezésre. A tízedik csoportszoba reggel 6.00-7.00-ig az ügyeletes szoba, itt várja a korán érkezőket az ügyeletes pedagógus. Valamint a tehetséggondozó és fejlesztő foglalkozásoknak ad helyet délelőtt és délután egyaránt.

Az óvodák külső és belső képe megfelelő, rendezett.

Külön foglalkoztató helyiség található a logopédus és a gyógy testnevelő számára, amelyek Bátaszéken a „régi” épületrészben funkcionálnak.

Só szobánkat maximálisan kihasználjuk, nem csak az óvodások, a bölcsődések is rendszeresen élvezik jótékony hatását.

**Bölcsőde**

Az óvodával párhuzamos utcáról külön bejárattal, de folyosó összeköttetéssel működik bölcsődénk. 2017. szeptember 1-jétől két bölcsődei csoportban, maximális feltöltöttséggel folyik a nevelő- és gondozómunka. A berendezés a gyermekek életkorának megfelelő, újszerű. A játékeszközök biztosítottak, az udvari játékok megfelelőek.

**Konyha**

A főzőkonyha az általános iskola épületében üzemel, innen kerül az étel az intézményekbe.

A konyhai eszközökkel való ellátottság alapvetően biztosított. Az elavult konyhai berendezések korszerűbb eszközökre történő cseréjére az elmúlt néhány évben a pénzügyi források rendelkezésre állásának függvényében került sor.

A tanév befejeztével az éves nagytakarítást és tisztasági meszelést vállalkozóval végeztettük el.

Az ételszállítást a Német Nemzetiségi Önkormányzat tulajdonában lévő,(a MOB mint üzembentartó) Opel Vivaro gépkocsival oldjuk meg.

1. **Eredményeink az épület állagának megóvása területén; felújítás, beruházás**

A csoportszobák és az óvodák, bölcsőde belső környezeti feltételeinek javítása, állagának megőrzése fontos feladat. Ebben az évben is sikerült állagmegőrző, felújító munkálatokat végeznünk.

Bátaszék óvoda és bölcsőde:

* Nyári karbantartási munkák: gyermeköltözők és tálalókonyha tisztasági festése, kerítés meszelése. Értéke: 368.300 Ft
* Udvari játékeszközök (homokozó és csúszda) szabványosítása. Értéke: 100.000 Ft.
* Esővédő felszerelése2 bejárati ajtó fölé, vécéülőkék cseréje: Értéke: 50.000 Ft
* Festékek, anyagok (OSB lapok, lécek) vásárlása fa részek (árnyékoló, padok, stb) mázolásához, javításához, melyet a karbantartó munkatárs végez el. Értéke: 110.000 Ft

Alsónyéki óvoda:

* Gyermekmosdó és öltöző meszelése. Értéke: 60.000 Ft.

Pörbölyi óvoda:

* Csoportszoba egy részének lambériázása. Értéke: 30.000 Ft
* Vécéülőkék. Értéke: 15.000 Ft

Főzőkonyha:

* Edények vásárlása. Értéke: 300.000 Ft

1. **Személyi feltételek**

A pedagógusok és más alkalmazottak létszáma a feladat ellátására a törvényben leírtak szerint elegendő volt.

|  |  |
| --- | --- |
| **2017.09.01. álláshelyek**  Jogviszonyban lévő összes pedagógus | 23 |
| Intézményvezető (össz. létszámból) | 1 |
| Dajka | 11 |
| Pedagógiai asszisztens | 3 |
| Óvodatitkár | 1 |
| Takarító | 0,5 |
| Tálaló konyhai dolgozó | 1,5 |
| Bölcsődei dolgozó | 5 |
| Konyhai dolgozó (Bátaszék, Pörböly)  munkaidő kedvezményből | 16,5  0,37 |
| összesen | 61,87 |

1. **Gyermekek létszáma**

Beírt létszám 2017. március 01-jén

|  |  |
| --- | --- |
| Bátaszék | 197 fő |
| Alsónyék | 22 fő |
| Pörböly | 18 fő |
| Bölcsőde | 12 fő |
| **összesen** | **237 fő** |

**Óvodába beiratkozók száma 2017. április: 59**

Bátaszékre: 50

Alsónyékre: 8

Pörbölyre: 1

**Iskolai beiratkozás**

|  |  |  |
| --- | --- | --- |
|  | Iskolába beiratkozott | Óvodában maradt |
| Bátaszék | 36 | 21 |
| Alsónyék | 4 | 3 |
| Pörböly | 2 | 3 |
| **Összesen** | **42** | **27** |

1. **Bérjellegű és a dologi költségek alakulása, a szakmai feladat elláthatósága**

Üres álláshellyel intézményünk nem rendelkezik, a jogszabályok és önkormányzati döntésnek megfelelően az engedélyezett létszámkeret alapján végeztük munkánkat. Fenntartói döntés alapján az engedélyezett létszámkeret intézményi szinten 61,87 álláshely volt.

Dologi kiadásokra biztosított előirányzatok lehetővé tették a szakmai munka színvonalas ellátását.

A nagycsoportosok úszásának/vízhez szoktatásának óradíját, valamint valamennyi gyermek személyes higiéniájához használt tisztasági szerek beszerzését az intézmény költségvetése 2017-ben is tartalmazta. Elvégeztettük az udvari játékok időszakos ellenőrzését, a feladatot a Tisza Park Kft látta el.

A másik fontos terület a foglalkozásokhoz szükséges szakmai anyagok, játékok, fejlesztőjátékok beszerzése.

A napi működés feltételeinek biztosításához elengedhetetlen anyagokat vásároltuk csak meg, a dolgozók is keresték a takarékos és ésszerű megoldásokat.

Egy esetben szükségessé vált dajka helyettesítése külső munkaerővel több hónapos táppénz miatt.

1. **A nevelőmunka eredményei:**

Tartalmas, eseménydús, változásokban, újításokban, programokban és megoldandó feladatokban bővelkedő év volt 2017.

A stratégiai és operatív dokumentumokban megfogalmazott célok, feladatok – a csoport, valamint a kiemelt figyelmet igénylő gyermekek adottságait figyelembe véve – megjelentek a pedagógusok tervező munkájában és annak ütemezésében.

A pedagógiai munka megfelelt az éves tervezésben foglaltaknak, az esetleges eltérések indokoltak. A teljes pedagógiai folyamat követhető volt a tevékenységi tervben, a csoportnaplókban, valamint a gyermeki produktumokban.

Az intézmény óvodáinak 6 csoportjában kompetencia alapú nevelés, 3 csoportban német nemzetiségi nevelés folyik.

A gyermekek örömmel jártak óvodába, ez látványosan a nagycsoportosoknál volt érzékelhető, miután a pihenést követően szervezett tevékenységeket végezhettek.

A nyár során az elmúlt évekhez képest lényegesen több gyermek vette igénybe az óvodai ellátást.

**Nehézségei**:

A gyerekek fejlettségi szintjében, neveltségében nagyobb eltérések mutatkoznak, mint régebben, egyre több a szélsőséges viselkedésforma. Egyre több az agresszióra hajlamos gyermek, akik nem könnyítik meg a tartalmas játékidő kialakulását. Nem egyszerű biztosítani a jól nevelt vagy szerény, visszahúzódó kisgyermekek számára a nyugodt, kiegyensúlyozott légkört. A szülők a nevelés nagyobb mértékét hárítják az óvodára.

**Továbbképzések:**

A nevelési év elején elkészült az intézmény továbbképzési programja és terve. Az éves terv alapján a pedagógusok részt vettek továbbképzéseken, amelyek témái pedagógiai programunk megvalósításához kapcsolódtak. Az intézmény mindenkori költségvetésének függvényében kerültek meghatározásra a továbbképzések támogatásának lehetőségei.

**Belső továbbképzés** szervezése is történt, minden pedagógus számára kötelező jelleggel. Négy foglalkozást tekinthettek meg, négy óvónőnél tettek látogatást a kollégák. A reflexiókat a csoportnaplókban rögzítették.

**Minősítések:**

Egy pedagógus vett részt sikeresen pedagógus II. minősítő eljáráson (igazgató).

### Társulási bevételek alakulása

# Bevételek

Éves szinten a bevételi előirányzat 343 879 e Ft, míg a teljesítés 336 815 e Ft volt. Ez 97,9 %-os teljesülést jelent.

# Működési bevételek

A Társulás működési bevételei 335 551 e Ft-ban realizálódtak (97,9 %).

Mód. előirányzat Telj.

342 615 e Ft 335 551 e Ft

1. Az intézményi működési bevételek területén 71 493 e Ft bevételt realizáltunk, amely 10,2%-kal meghaladta a tervadatot. Ez elsősorban az étkeztetésekből származó bevétel volt.
2. A Társulás legnagyobb bevételi forrását az állami támogatások és kiegészítések teszik ki. Az állami támogatásokat Bátaszék Város Önkormányzata igényli és átadott pénzként kerül a társuláshoz. Az átadott pénzekben megjelenítődik az önkormányzati saját forrás összege is. A 2017. év során 214 472 e Ft állami támogatás, valamint 46 825 e Ft önkormányzati támogatás került átutalásra a társulás működésére. 92 e Ft működési támogatást a Bátaszéki Német Nemzetiségi Önkormányzat, 174 e Ft támogatást pedig a magánszermélyek adtak a Társulás intézményének. Az előző évi költségvetési maradvány 2 495 e Ft összegben került felhasználásra.

Felhalmozási bevételek jogcímen 329 e Ft támogatást kapott a társulás magánszemélyektől udvari játék vásárlására.

# Finanszírozási bevételek

Nem volt 2017. évben finanszírozási bevétele a társulásnak.

##### Társulási Kiadások alakulása

# Kiadások

Terv Telj. Telj. %

343 879 e Ft 332 936 e Ft 96,8 %

* A legnagyobb kiadási tétel, a személyi juttatások tényszáma 171 832 e Ft, ami a tervezetnek megfelelő.
* A TB és a munkaadói járulék kiadásai a bér vonzataként szintén a tervezettek szerint alakult. Összesen 38 233 e Ft (99,9 %) járulékot fizetett az Társulás az államkasszába.
* Dologi kiadások területén 115 244 e Ft teljesülés tapasztalható a módosított előirányzatban szereplő 123 677 e Ft összeggel szemben. Tehát a felhasználás 93,2% (8 433e Ft különbözet a következő évre áthúzódó kötelezettségvállalás).
* A beruházási kiadások 1 464 e Ft teljesülést mutatnak, részletek a **3. számú mellékletben**

###### A költségvetési maradványok változásának tartalma és okai

|  |  |  |
| --- | --- | --- |
| # | Megnevezés | Összeg |
| 1 | 2 | 3 |
| 01 | 01 Alaptevékenység költségvetési bevételei | 315 095 630 |
| 02 | 02 Alaptevékenység költségvetési kiadásai | 313 762 917 |
| **03** | **I Alaptevékenység költségvetési egyenlege (=01-02)** | **1 332 713** |
| 04 | 03 Alaptevékenység finanszírozási bevételei | 257 036 033 |
| 05 | 04 Alaptevékenység finanszírozási kiadásai | 254 542 518 |
| **06** | **II Alaptevékenység finanszírozási egyenlege (=03-04)** | **2 493 515** |
| **07** | **A) Alaptevékenység maradványa (=±I±II)** | **3 826 228** |
| 08 | 05 Vállalkozási tevékenység költségvetési bevételei | 19 224 711 |
| 09 | 06 Vállalkozási tevékenység költségvetési kiadásai | 19 171 311 |
| **10** | **III Vállalkozási tevékenység költségvetési egyenlege (=05-06)** | **53 400** |
| **14** | **B) Vállalkozási tevékenység maradványa (=±III±IV)** | **53 400** |
| **15** | **C) Összes maradvány (=A+B)** | **3 879 628** |
| **16** | **D) Alaptevékenység kötelezettségvállalással terhelt maradványa** | **3 826 228** |
| **18** | **F) Vállalkozási tevékenységet terhelő befizetési kötelezettség (=B\*0,09)** | **4 806** |
| **19** | **G) Vállalkozási tevékenység felhasználható maradványa (=B-F)** | **48 594** |

A MOB társulás módosított maradványa 2 334 e Ft, míg az Óvoda intézményénél 1 545 e Ft, így összesen 3 879 e Ft maradvánnyal zártuk a 2017. évet.

**A 8. sz. mellékletben találhatóak.**

Megállapítható, hogy a Társulás kötelező feladatait ellátta, intézményeinek működtetése megfelelő szinten megvalósult, hangsúlyt fektetett a szociálisan rászorulók megsegítésére, áldozott minimális mértékben fejlesztésekre is fordított, és ami nagyon fontos megőrizte fizetőképességét.

Úgy ítélem meg, hogy 2017. évben felelősségteljes gazdálkodás mellett, állami segítséggel tisztes eredményeket tudtunk elérni.

A 2017. évi zárszámadást ajánlom elfogadásra.

1. **számú H a t á r o z a t i j a v a s l a t :**

**a Bátaszéki Mikrotérségi Óvoda és Bölcsőde Intézmény–fenntartó Társulás 2017. évi zárszámadásának véleményezése**

Bátaszék Város Önkormányzatának Képviselő-testülete Bátaszéki Mikrotérségi Óvoda és Bölcsőde Intézmény–fenntartó Társulás 2017. évi zárszámadását

1. **336 815 e Ft bevétellel,**
2. **332 936 e Ft kiadással és**
3. **3 879 e Ft költségvetési maradvánnyal**

javasolja elfogadásra a Társulási Tanácsnak.

*Határidő:* 2018. május 5.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* TT elnöke

Bátaszéki KÖH pénzügyi iroda

irattár